
Ministru kabineta noteikumi Nr. 714
Rīgā 2025. gada 2. decembrī (prot. Nr. 50 19. §)
Grozījumi Ministru kabineta 2023. gada 7. marta noteikumos Nr. 103 "Zvejas produktu ražotāju organizāciju, akvakultūras produktu ražotāju organizāciju un starpnozaru organizāciju noteikumi"
Izdoti saskaņā ar Lauksaimniecības un lauku attīstības likuma 9. panta pirmo daļu
· Izdarīt Ministru kabineta 2023. gada 7. marta noteikumos Nr. 103 "Zvejas produktu ražotāju organizāciju, akvakultūras produktu ražotāju organizāciju un starpnozaru organizāciju noteikumi" (Latvijas Vēstnesis, 2023, 49. nr.) šādus grozījumus:
· 1. Izteikt 3. punktu šādā redakcijā:
· "3. Akvakultūras produktu ražotāju organizācija var pretendēt uz atzīšanu, ja tā darbojas atbilstoši regulas Nr. 1379/2013 6., 7., 8., 9., 10., 14. un 17. pantā minētajiem nosacījumiem un tās biedri iepriekšējā gadā izaudzējuši vai pārdevuši vismaz 25 procentus no attiecīgās dzīvnieku sugas kopējā izaudzētā vai pārdotā produkcijas apjoma Latvijā."
· 2. Izteikt 8. punktu šādā redakcijā:
· "8. Zvejas produktu ražotāju organizācija un starpnozaru organizācija katru gadu līdz 1. martam un akvakultūras produktu ražotāju organizācija katru gadu līdz 1. jūnijam iesniedz dienestā gada ziņojumu par šo noteikumu 7. punktā minēto ražošanas un tirdzniecības plānu izpildi saskaņā ar regulas Nr. 1379/2013 28. panta 5. punktu."

